РЕГЛАМЕНТ (ЕО) № 962/2007 НА КОМИСИЯТА
от 14 август 2007 година
за изменение на Регламент (ЕО) № 996/97 за отваряне и управление на тарифни квоти при внос на обезкостени говежди гърди от код по КН 0206 29 91
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 32, параграф 1, първа алинея от него,
като има предвид, че:
(1)
В Регламент (ЕО) № 996/97 на Комисията (2) се уреждат откриването и управлението на многогодишна основа на тарифни квоти за внос на замразени обезкостени говежди гърди от код по КН 0206 29 91.
(2)
В член 8, първи параграф от Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система от лицензии за внос (3) се определя, че лицензиите за внос спират да бъдат валидни след последния ден от периода на тарифната квота за внос.
(3)
С цел да се приведат разпоредбите на Регламент (ЕО) № 996/97 в съответствие с тези на Регламент (ЕО) № 1301/2006, Регламент (ЕО) № 996/97 бе изменен с Регламент (ЕО) № 568/2007, и по-специално чрез заличаване на разпоредбата относно периода на валидност на лицензиите за внос.
(4)
Тъй като в член 3 от Регламент (ЕО) № 1445/95 на Комисията от 26 юни 1995 г. относно правилата за прилагане на режима на вносни и износни лицензии в сектора на говеждото и телешкото месо (4) се определя, че лицензиите за внос са валидни 90 дни считано от датата на издаването им, е необходимо в Регламент (ЕО) № 996/97 да бъде пояснено, че лицензиите са валидни до края на периода на тарифната квота за внос.
(5)
Регламент (ЕО) № 996/97 следва да бъде съответно изменен.
(6)
За да се гарантира, че лицензиите за внос, издадени за периода на тарифната квота за внос от 1 юли 2007 г. до 30 юни 2008 г., са валидни до края на посочения период на тарифната квота за внос, следва да бъде предвидено това изменение да се прилага считано от квотния период с начало 1 юли 2007 г.
(7)
Мерките, предвидени в настоящия регламент, са в съответствие със становището на Управителния комитет по говеждото и телешкото месо,
ПРИЕ НАСТОЯЩИЯ РЕГЛАМЕНТ:
Член 1
В член 2 от Регламент (ЕО) № 996/97 се добавя параграф 3:
„3. Чрез дерогация от член 3 от Регламент (ЕО) № 1445/95 лицензиите за внос са валидни до края на периода на тарифната квота за внос.“
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага за лицензиите за внос, издадени считано от квотния период с начало 1 юли 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 август 2007 година.